Document ID: 31993L0051

Reference:
EUR-Lex - 31993L0051 - LT
Svarbus teisinis pranešimas
|
31993L0051
Oficialusis leidinys L 205 , 17/08/1993 p. 0024 - 0025 specialusis leidimas suomių kalba: skyrius 3 tomas 51 p. 0186  specialusis leidimas švedų kalba: skyrius 3 tomas 51 p. 0186
Komisijos direktyva 93/51/EEB1993 m. birželio 24 d.nustatanti tam tikrų augalų, augalinių produktų ar kitų objektų judėjimo per saugomą zoną taisykles ir tokių augalų, augalų produktų ar kitų objektų, kilusių ir judančių toje saugomoje zonoje, judėjimo taisyklesEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/93/EEB dėl augalų ir augalinių produktų apsaugos priemonių nuo kenksmingų organizmų įvežimo į Bendriją ir išplitimo joje [1] su paskutiniais pakeitimais, padarytais Direktyva 93/19/EEB [2], ypač į jos 6 straipsnio 7 dalies pirmąją ir antrąją įtraukas,kadangi Bendrijos augalų sveikatos režimo taikymas Bendrijoje kaip vidaus sienų neturinčioje erdvėje apima "saugomų zonų", įkurtų tam tikriems augalams, augaliniams produktams ar kitiems objektams apsaugoti nuo vieno ar kelių kenksmingų organizmų, pripažinimą;kadangi pagal Direktyvos 77/93/EEB nuostatas, įsigaliojusias nuo 1993 m. birželio 1 d., augalų, augalinių produktų ir kitų objektų, išvardytų V priedo A dalies II skirsnyje, negalima įvežti į nurodytą saugomą zoną ar leisti jiems judėti joje, jei prie augalų, jų pakuotės ar jas vežančių transporto priemonių nėra pridėto pagal šios direktyvos 10 straipsnio 1 dalies nuostatas oficialiai išduoto toje zonoje galiojančio augalo paso; kadangi šios nuostatos netaikomos, jei yra užtikrinamos tam tikrų augalų, augalinių produktų ir kitų objektų judėjimo saugomoje zonoje garantijos, nustatytos šiems augalams, augaliniams produktams ar kitiems objektams vieno ar kelių kenksmingų organizmų atžvilgiu; ir kadangi šių nuostatų gali būti laikomasi ir esant ne tokioms griežtoms sąlygoms, nei nustatytos minėtos direktyvos 6 straipsnio 4 dalyje tokiems augalams, augaliniams produktams ar kitiems objektams, kilusiems tokioje saugomoje zonoje ir joje judantiems;kadangi nėra bendrai priimtų garantijų, atsižvelgiant į tipines sąlygas, kuriomis toks judėjimas vyksta, reikėtų nustatyti tokias garantijas, kad būtų užtikrintas atitinkamas augalų sveikatos saugumas;kadangi šioje direktyvoje nustatytos priemonės atitinka Augalų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnis1. Valstybės narės užtikrina, kad būtų laikomasi 2 dalyje nustatytų sąlygų, kai augalai, augaliniai produktai ar kiti objektai, išvardyti Direktyvos 77/93/EEB V priedo A dalies II skirsnyje, kilę nesaugomoje zonoje, įkurtoje šiems augalams, augaliniams produktams ir kitiems objektams vieno ar keleto kenksmingų organizmų atžvilgiu vadovaujantis Direktyvos 77/93/EEB 2 straipsnio 1 dalies h punktu, yra vežami per tokią zoną į ne zonoje esančią galutinę jų paskirties vietą be toje zonoje galiojančio augalo paso.2. Laikomasi šių sąlygų:a) naudojama pakuotė arba, tam tikrais atvejais, 1 dalyje nurodytus augalus, augalinius produktus ar kitus objektus vežančios transporto priemonės yra švarios, neužkrėstos 1 dalyje nurodytais atitinkamais organizmais ir tokios, kad būtų užtikrinta, jog nebus jokio kenksmingų organizmų plitimo pavojaus;b) supakavus, pakuotės arba, tam tikrais atvejais, šiuos augalus, augalinius produktus ar kitus objektus vežančios transporto priemonės nedelsiant uždaromos laikantis griežtų augalų sveikatos reikalavimų, siekiant užtikrinti, kad nebus jokio kenksmingų organizmų plitimo atitinkamoje saugomoje zonoje pavojaus, nepakis jų tapatumas, bus vykdomi Direktyvoje 77/93/EEB nurodytų atsakingų oficialių institucijų reikalavimai ir per atitinkamą saugomą zoną jie bus vežami uždaryti;c) prie 1 dalyje nurodytų augalų, augalinių produktų ir kitų objektų pridedamas dokumentas, paprastai naudojamas prekyboje, nurodantis, kad šie produktai kilę ne atitinkamoje saugomoje zonoje ir jie vežami į kitą atitinkamą saugomą zoną.3. Jei per oficialų patikrinimą, organizuotą vadovaujantis Direktyvos 77/93/EEB 11 straipsnio 7 dalimi ir atliekamą tam tikroje zonoje esančioje vietoje, nustatoma, jog nesilaikoma 1 straipsnio 2 dalyje nustatytų reikalavimų, ir jei augalai, augaliniai produktai ar kiti objektai neatitinka Direktyvoje 77/93/EEB nustatytų sąlygų, prireikus nedelsiant ir nepažeidžiant taikytinų priemonių imamasi šių oficialių priemonių:- pakuotė užantspauduojama,- oficialiai kontroliuojamas augalų, augalinių produktų ar kitų objektų vežimas į paskirties vietą, kuri yra už atitinkamos saugomos zonos ribų.2 straipsnis1. Valstybės narės nustato, kad ne tokios griežtos sąlygos taikomos Direktyvos 77/93/EEB V priedo A dalies II skirsnyje išvardytiems augalams, augaliniams produktams ar kitiems objektams, kilusiems ir judantiems saugomoje zonoje, sukurtoje šiems augalams, augaliniams produktams ar kitiems objektams vieno ar keleto kenksmingų organizmų atžvilgiu.2. Laikantis 1 dalies gali būti taikomos šios ne tokios griežtos sąlygos:oficialūs patikrinimai, nurodyti šios direktyvos 6 straipsnio 4 dalyje, gali būti vykdomi sąlygomis, nustatytomis 1992 m. liepos 30 d. Komisijos direktyvoje 92/70/EEB, nustatančioje išsamias taisykles, reglamentuojančias Bendrijos saugomų zonų pripažinimą [3].3 straipsnis1. Valstybės narės priima įstatymus ir kitus teisės aktus, kurie įsigalioję iki Tarybos direktyvos 91/683/EEB [4] 3 straipsnio 1 dalyje nustatytos dienos įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės nedelsdamos pateikia Komisijai visas šios direktyvos taikymo srityje priimtų nacionalinės teisės aktų nuostatas. Komisija apie tai praneša kitoms valstybėms narėms.4 straipsnisŠi direktyva skirta valstybėms narėms.Priimta Briuselyje, 1993 m. birželio 24 d.Komisijos varduRené SteichenKomisijos narys[1] OL L 26, 1977 1 31, p. 20.[2] OL L 96, 1993 4 22, p. 33.[3] OL L 250, 1992 8 29, p. 37.[4] OL L 376, 1991 12 31, p. 29.--------------------------------------------------

Summary:
Tam tikrų augalų ir augalinių produktų judėjimas saugomose zonose
Tam tikrų augalų ir augalinių produktų judėjimas saugomose zonose
 
DOKUMENTAS, KURIO SANTRAUKA PATEIKIAMA:
Direktyva 93/51/EEB dėl tam tikrų augalų ir augalų medžiagų judėjimo per saugomą zoną ir tokių medžiagų, kilusių ir judančių toje saugomoje zonoje, judėjimo
KOKS ŠIOS DIREKTYVOS TIKSLAS?
Šia direktyva siekiama papildyti augalų sveikatos taisykles (kurios šiuo metu įtvirtintos Direktyvoje 2000/29/EB) siekiant užtikrinti, kad į ES saugomas zonas* nebūtų įvežami augalams ar augaliniams produktams kenksmingi organizmai, ir apsaugoti nuo jų išplitimo. Tarp tokių organizmų yra vabzdžiai, nematodai (didelės Nematoda tipo kirmėlės, kaip antai apvaliosios kirmėlės) ir bakterijos.  Šia direktyva ES šalims leidžiama išduoti leidimą tam tikrus augalus vežti saugomose zonose ar per jas be atitinkamoje saugomoje zonoje galiojančio augalo paso, jei tenkinamos specialios sąlygos.  
PAGRINDINIAI ASPEKTAI
ES šalys gali reikalauti, kad būtų nustatyta speciali apsauga nuo kenksmingų organizmų visoje jų teritorijoje ar jos dalyje. Saugoma zona apibrėžiama konkretaus kenksmingo organizmo atžvilgiu.  Remiantis bendrąja taisykle, prie augalų, augalinių produktų ar kitų objektų (pvz., tam tikrų medienos arba dirvožemio rūšių), kurie yra potencialūs kenksmingų organizmų pernešėjai tam tikrose saugomose zonose, turi būti pridėtas atitinkamoje zonoje galiojantis augalo pasas, kai jis įvežamas į tą zoną ar joje juda.  Tačiau per saugomą zoną vežant augalus, augalinius produktus ar kitus objektus, kurie nėra kilę toje zonoje, taikomos Direktyva 93/51/EEB nustatytos sąlygos:naudojama pakuotė arba augalus vežančios transporto priemonės turi būti švarios, neužkrėstos atitinkamais organizmais ir tokios, kad būtų užtikrinta, jog nebus jokio kenksmingų organizmų plitimo pavojaus;supakavus ir pakrovus, pakuotės arba transporto priemonės turi būti nedelsiant uždaromos, siekiant užtikrinti, kad nebus jokio kenksmingų organizmų plitimo saugomoje zonoje pavojaus. Jos turi būti uždarytos vežant;prie augalų medžiagų turi būti pridėtas dokumentas, paprastai naudojamas prekyboje, nurodantis, kad šie produktai kilę ne saugomoje zonoje ir jie vežami į kitą atitinkamą saugomą zoną.  Jei per oficialų patikrinimą nustatoma, kad nesilaikoma minėtų sąlygų, pakuotė yra užantspauduojama, o augalų medžiagos vežamos oficialiai prižiūrint už saugomos zonos ribų.  Panašios sąlygos yra taikomos augalų medžiagoms, kilusioms ir judančioms atitinkamoje saugomoje zonoje. Tačiau oficialūs patikrinimai gali būti vykdomi sąlygomis, nustatytomis išsamiose taisyklėse dėl tyrimų, kurie turi būti atlikti siekiant pripažinti saugomas zonas (Direktyva 92/70/EEB). Šie išsamūs tyrimai atliekami kasmet, imant atitinkamos zonos augalų, augalinių produktų ir auginimo terpės mėginius.  
NUO KADA TAIKOMA ŠI DIREKTYVA?
Direktyva taikoma nuo 1993 m. liepos 24 d. ir turėjo būti perkelta į ES šalių teisę ne vėliau kaip 1993 m. birželio 1 d. (data nurodyta Tarybos direktyvoje 91/683/EEB, kuri vėliau buvo panaikinta ir pakeista Tarybos direktyva 2000/29/EB).
KONTEKSTAS
Daugiau informacijos žr.:Saugomos zonos (Europos Komisija).  
SVARBIAUSIOS SĄVOKOS
Saugoma zona: zona, paskirta atsižvelgiant į pavojų, kad tam tikras kenksmingas organizmas gali įsikurti dėl jam palankių aplinkos sąlygų.
PAGRINDINIS DOKUMENTAS
1993 m. birželio 24 d. Komisijos direktyva 93/51/EEB, nustatanti tam tikrų augalų, augalinių produktų ar kitų objektų judėjimo per saugomą zoną taisykles ir tokių augalų, augalų produktų ar kitų objektų, kilusių ir judančių toje saugomoje zonoje, judėjimo taisykles (OL L 205, 1993 8 17, p. 24–25)
SUSIJĘ DOKUMENTAI
2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4–104)
2008 m. liepos 4 d. Komisijos reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus (nauja redakcija) (OL L 193, 2008 7 22, p. 1–6)
Vėlesni Direktyvos 2000/29/EB daliniai pakeitimai buvo įterpti į pradinį tekstą. Ši konsoliduota versija yra skirta tik informacijai.
2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1–112)
Žr. konsoliduotą versiją.
1992 m. liepos 30 d. Komisijos direktyva 92/70/EEB, nustatanti išsamias tyrimų, kurie turi būti atlikti siekiant pripažinti Bendrijos saugomas zonas, taisykles (OL L 250, 1992 8 29, p. 37–39)
paskutinis atnaujinimas 28.02.2018